CELEX: 62010TN0213
Language: fi
Date: 2010-05-10 00:00:00
Title: Asia T-213/10 P: Valitus, jonka P on tehnyt 10.5.2010 virkamiestuomioistuimen asiassa F-89/08, P v. parlamentti, 24.2.2010 antamasta tuomiosta

17.7.2010   
            
            
               FI
            
            
               Euroopan unionin virallinen lehti
            
            
               C 195/22
            
         Valitus, jonka P on tehnyt 10.5.2010 virkamiestuomioistuimen asiassa F-89/08, P v. parlamentti, 24.2.2010 antamasta tuomiosta
   (Asia T-213/10 P)
   2010/C 195/36
   Oikeudenkäyntikieli: ranska
   
      Asianosaiset
   
   
      Valittaja: P (Bryssel, Belgia) (edustaja: asianajaja E. Boigelot)
   
      Muu osapuoli: Euroopan parlamentti
   
      Vaatimukset
   
   
               —
            
            
               valitus on tutkittava ja hyväksyttävä, ja siten
            
         
               —
            
            
               on kumottava valittajalle 1.3.2010 tiedoksiannettu Euroopan unionin virkamiestuomioistuimen kolmannen jaoston 24.2.2010 asiassa F-89/08 antama tuomio, jolla virkamiestuomioistuin hylkäsi valittajan nostaman kanteen, jossa oli vaadittu muun muassa, että parlamentin 15.4.2008 tekemä päätös kantajan irtisanomisesta kumotaan ja parlamentti velvoitetaan maksamaan hänelle korvausta vahingosta, jonka hän katsoo kärsineensä
            
         
               —
            
            
               kantajan Euroopan unionin virkamiestuomioistuimessa esittämien vaatimusten todetaan olevan edelleen laillisesti vireillä
            
         
               —
            
            
               vastaaja velvoitetaan korvaamaan oikeudenkäyntikulut molemmissa oikeusasteissa.
            
         
      Oikeudelliset perusteet ja pääasialliset perustelut
   
   Valittaja vaatii kumoamaan virkamiestuomioistuimen asiassa F-89/08, P vastaan parlamentti, 24.2.2010 antaman tuomion, jolla hylättiin kanne, jossa valittaja oli vaatinut muun muassa, että Euroopan parlamentin päätös irtisanoa kantajan palvelussuhdetta väliaikaisena toimihenkilönä koskenut sopimus kumotaan ja että parlamentti velvoitetaan maksamaan hänelle korvausta vahingosta, jonka hän katsoo kärsineensä.
   Valittaja vetoaa valituksensa tueksi kolmeen valitusperusteeseen:
   
               —
            
            
               oikeudellinen virhe ja perustelujen ristiriitaisuus, koska virkamiestuomioistuin katsoo, että tiedon saaminen päätöksen perusteluista vain tutustumalla omaan henkilökansioon on riittävää eikä anna aihetta päätöksen kumoamiseen siitä huolimatta, että toimielin ei ole esittänyt näitä perusteluja irtisanomispäätöksessä eikä myöskään valituksen hylkäämisestä tehdyssä päätöksessä
            
         
               —
            
            
               virkamiestuomioistuin on jättänyt ottamatta huomioon i) hallinnon ja tuomioistuinten tehtävien erottamista ja niiden välistä toimielinten tasapainoa koskevan periaatteen, ii) Euroopan unionin virkamiehiin sovellettavien henkilöstösääntöjen 26 artiklan sekä iii) oikeuden tehokkaaseen oikeussuojaan, koska virkamiestuomioistuin on asettanut itsensä Euroopan parlamentin sijaan esittämällä virkamiestuomioistuimessa riitautetun päätöksen oletetut perustelut parlamentin sijasta
            
         
               —
            
            
               valituksenalaisen tuomion perustelujen riittämättömyys, koska virkamiestuomioistuin on jättänyt lausumatta siitä, että virkamiestuomioistuimessa riitautetun päätöksen tekemiseen johtaneet oikeudenkäyntiaineiston asiakirjat olivat ristiriitaisia — vaikka valittaja oli vedonnut näihin ristiriitaisuuksiin kanteessaan ensimmäisessä oikeusasteessa.